Vyhodnotenie medzirezortného pripomienkového konania

„Návrh opatrení na účinnejšie využívanie pomoci a podpory z fondov Európskeho spoločenstva na udržateľnosť zamestnanosti 
a na tvorbu nových pracovných miest“. 

Spôsob pripomienkového konania | Skrátené
Počet vznesených pripomienok, z toho zásadných | 57/14
Počet vyhodnotených pripomienok | 57
Počet akceptovaných pripomienok, z toho zásadných | 43/14
Počet čiastočne akceptovaných pripomienok, z toho zásadných | 5/0
Počet neakceptovaných pripomienok, z toho zásadných | 9/0

Rozporové konanie (s kým, kedy, s akým výsledkom)

MŠ SR – elektronicky, výsledok – zmena znenia predmetného odseku 
MH SR – 27.1.2010 osobné stretnutie, výsledok – zmena znenia predmetného odseku 
MF- 27.1.2010 telefonicky, výsledok - zmena znenia predmetného odseku

Počet odstránených pripomienok | 5
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | | x
2 . | Ministerstvo výstavby a regionálneho rozvoja Slovenskej republiky | | | |
3 . | Ministerstvo kultúry Slovenskej republiky | | | x |
4 . | Ministerstvo práce, sociálnych vecí a rodiny Slovenskej republiky | 19 (19o,0z) | | |
5 . | Ústredie práce, sociálnych vecí a rodiny | | | | x
6 . | Centrum pre medzinárodnoprávnu ochranu detí a mládeže | | | | x
7 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
8 . | Európske spotrebiteľské centrum | | | | x
9 . | Ministerstvo hospodárstva Slovenskej republiky | 1 (0o,1z) | | |
10 . | Ministerstvo zdravotníctva Slovenskej republiky | 6 (4o,2z) | | |
11 . | Odbor vládnej agendy Úradu vlády | 1 (1o,0z) | | |
12 . | Ministerstvo vnútra Slovenskej republiky | | | x |
13 . | Ministerstvo financií Slovenskej republiky | 12 (9o,3z) | | |
14 . | Ministerstvo školstva Slovenskej republiky | 5 (1o,4z) | | |
15 . | Ministerstvo zahraničných vecí Slovenskej republiky | | | x |
16 . | Ministerstvo obrany Slovenskej republiky | | | x |
17 . | Ministerstvo životného prostredia Slovenskej republiky | 1 (0o,1z) | | |
18 . | Štátny dopravný úrad | | | | x
19 . | Ministerstvo dopravy, pôšt a telekomunikácií Slovenskej republiky | | x | |
20 . | Ministerstvo spravodlivosti Slovenskej republiky | | | x |
21 . | Úrad pre normalizáciu, metrológiu a skúšobníctvo Slovenskej republiky | 8 (8o,0z) | | |
22 . | Úrad pre reguláciu sieťových odvetví | | | x |
23 . | Štatistický úrad Slovenskej republiky | 2 (0o,2z) | | |
24 . | Protimonopolný úrad Slovenskej republiky | | | x |
25 . | Národná banka Slovenska | 1 (1o,0z) | | |
26 . | Národný bezpečnostný úrad | | | x |
27 . | Združenie samosprávnych krajov v SR | | | | x
28 . | Bratislavský samosprávny kraj | | | | x
29 . | Najvyšší kontrolný úrad Slovenskej republiky | | | | x
30 . | Úrad geodézie, kartografie a katastra Slovenskej republiky | | | x |
31 . | Únia miest Slovenska | | | | x
32 . | Úrad vlády Slovenskej republiky | | | | x
33 . | Úrad jadrového dozoru Slovenskej republiky | | | x |
34 . | Žilinský samosprávny kraj | | | | x
35 . | Generálna prokuratúra Slovenskej republiky | | | x |
36 . | Trenčiansky samosprávny kraj | | | | x
37 . | Správa štátnych hmotných rezerv Slovenskej republiky | | | x |
38 . | Asociácia zamestnávateľských zväzov a združení Slovenskej republiky | | x | |
39 . | Slovenská poľnohospodárska a potravinárska komora | 1 (0o,1z) | | |
| Spolu | 57 (43o,14z) | 2 | 12 | 13

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MŠ SR

vlastný materiál
str.21, časť 6 – Zabezpečenie plošného systému monitorovania... 
Vypustiť túto povinnosť v rámci OP VaV vzhľadom na skutočnosť , že OP VaV nie primárne zameraný na tvorbu nových pracovných miest. Obsahuje síce spomínaný core indikátor, ale tento sa neagreguje zo všetkých opatrení a žiadateľ taktiež nie je pri súčasnom systéme tvorby a výberu projektových ukazovateľov zaviazaný povinnosťou si ho vybrať medzi svoje projektové ukazovatele. T.j. plošné sledovanie tohto ukazovateľa nie je na úrovni všetkých projektov OP VaV realizovateľné a je možné ho sledovať na úrovni opatrení, prioritných osí a programu na základe agregovaných údajov z tých projektov, ktoré obsahujú predmetný projektový ukazovateľ. Z uvedeného vyplýva, že navrhované opatrenie by malo systémový dopad, ktorý je potrebné riešiť na úrovni CKO, ktorý je zodpovedný za metodiku projektových ukazovateľov (ako súčasti číselníka ukazovateľov). Preto v prípade ponechania tohto opatrenia ako systémovej záležitosti je potrebné doplniť na str. 22 medzi vykonávajúce orgány aj CKO. 
Kľúčovým je však zohľadnenie špecifík jednotlivých operačných programov v oblasti ukazovateľov, a preto hlavným motívom tejto pripomienky je vynechať z tohto opatrenia RO pre OP VaV, prípadne iné relevantné RO.

Z

A

Text bol zmenený na základe rozporového konania.

MŠ SR

vlastný materiál 
Návrh opatrení na účinnejšie využívanie pomoci a podpory z fondov Európskeho spoločenstva na udržateľnosť zamestnanosti a na tvorbu nových pracovných miest: str. 21 opatrenie 6 
Na str. 21 v opatrení 6 Zabezpečenie plošného systému monitorovania informácií o počtoch vytvorených pracovných miest sa uvádza potreba zabezpečenia plošného monitorovania počtu vytvorených pracovných miest prostredníctvom všetkých OP a všetkých realizovaných projektov. Riadiaci orgán pre OP Vzdelávanie vzhľadom na skutočnosť, že OP V neobsahuje „core“ ukazovateľ „Počet vytvorených pracovných miest“ (preto tvrdenie v materiáli na str. 22, druhý odsek „...prostredníctvom „core“ ukazovateľa, ktorý kvantifikuje tvorbu nových pracovných miest a ktorý je súčasťou ukazovateľov každého OP vykazovaných riadiacimi orgánmi vo výročných správach o vykonávaní OP...“ v prípade OPV nie je pravdivé) nesúhlasí s takto plošne postaveným opatrením. 
Zo samotnej podstaty OP V je zrejmé, že cieľom OP nie je tvorba pracovných miest, preto nie je možné na projektovej úrovni zaväzovať prijímateľa v zmluve o poskytnutí NFP (resp. v prípade už realizovaných projektov rozšírením priebežnej a následnej monitorovacej správy) prostredníctvom ukazovateľa dopadu k tomu aby nám vykazoval ukazovateľ, ktorý nie je priamo prepojený na obsah projektu. To isté platí analogicky aj na úrovni programu. 
RO pre OP V preto žiada o vypustenie OP V z plnenia daného opatrenia.

Z

A

Text bol zmenený na základe rozporového konania.

MŠ SR

vlastný materiál
str. 21, časť 3.5 Využitie zálohových platieb / predfinancovania aj pre prijímateľov zo súkromného sektora 
Žiadame vypustiť odsek „- nižší počet nezrovnalostí s finančným dopadom vykázaný EK, keďže pri poskytovaní predfinancovania/zálohovej platby dochádza k používaniu zdrojov štátneho rozpočtu“. Zdôvodnenie: Zálohové platby a predfinancovanie sú síce uvoľňované z prostriedkov štátneho rozpočtu a pri identifikácii neoprávnených výdavkov v rámci predložených žiadostí o zúčtovanie poskytnutých zálohových platieb a predfinancovania ide o nezrovnalosti s dopadom na štátny rozpočet. Avšak neoprávnené výdavky identifikované v rámci už schválených žiadostí o zúčtovanie zálohovej platby, resp. zúčtovanie predfinancovania majú rovnaký finančný dopad na vykázané výdavky EK ako neoprávnené výdavky v už schválených žiadostiach o priebežnú platbu. Zároveň systém zálohových platieb ako aj predfinancovania je viac administratívnejšie náročnejší ako systém refundácií/priebežných platieb napríklad aj v prípade vymáhania vrátenia neoprávnene použitých finančných prostriedkov v rámci poskytnutých zálohových platieb a predfinancovania, ktoré boli identifikované v rámci overovania predložených žiadostí o platbu. V prípade systému refundácie sa tieto neoprávnené výdavky prijímateľovi jednoducho nezaplatia a nie je potrebné ich vymáhať ako vo vyššie uvedenom prípade.

Z

A

Text bol zmene v zmysle pripomienky.

MŠ SR

vlastný materiál
str. 21, časť 3.5 Využitie zálohových platieb / predfinancovania aj pre prijímateľov zo súkromného sektora 
Za vetu: „Z reakcií jednotlivých riadiacich orgánov vyplynulo, že nie všetky na predmetnú zmenu reflektovali resp. plánujú reflektovať.“ žiadame doplniť nasledovný text: „V prípade, ak dôjde k rozšíreniu využívania zálohových platieb, resp. predfinancovania aj na subjekty súkromného sektora, je potrebné stanoviť jednoznačné pravidlá ich poskytovania a zúčtovania. V prípade nedodržiavania týchto podmienok existuje riziko vzniku nepriaznivého dopadu na verejné financie, ako aj vyššia pravdepodobnosť vzniku nevymožiteľných pohľadávok RO/SORO vo vzťahu k prijímateľom.“ Zdôvodnenie: Poskytovanie zálohových platieb a predfinancovania pre všetkých prijímateľov zo súkromného sektora prináša so sebou vyššie riziko nárastu nevymožiteľných pohľadávok RO/SORO vo vzťahu k prijímateľom (tak ako to ukázala prax RO/SORO pri vymáhaní neoprávnených výdavkov zo strany súkromného (predovšetkým neziskového) sektora v programovom období 2004 - 2006, ako aj skutočnosti, že aplikácia uvedených systémov v prípade týchto organizácií môže mať nepriaznivý dopad na verejne financie, nakoľko v prípade meškajúceho zúčtovania zálohových platieb alebo predfinancovania môžu prispieť k vyššiemu deficitnému hospodáreniu štátneho rozpočtu.

Z

A

Text bol zmenený na základe rozporového konania.

MŠ SR

vlastný materiál,
časť 3 Opatrenia na podporu zamestnanosti s využitím pomoci a podpory z fondov ES, tab. č. 5 Stav pokroku v implementácii programov  
Uviesť v prípade OP Vzdelávanie 0,83 % čerpanie (namiesto 0,84 %) a 31,91 % kontrahovanie (namiesto 32,10 %).

O

A

Text bol upravený v zmysle pripomienky

ŠÚ SR

vlastný materiál 
1/ K bodu 1. Úvod - na 1. strane vo 4. odstavci žiadame 2. vetu „Posledným obdobím kedy bol zaznamenaný rast Hrubého domáceho produktu (ďalej aj „HDP“), na úrovni 6,4 %, bol štvrtý kvartál roku 2008.“ nahradiť vetou „ Posledným obdobím kedy bol zaznamenaný rast Hrubého domáceho produktu (ďalej aj „HDP“), na úrovni 1,6 %, bol štvrtý kvartál roku 2008.“. 

Odôvodnenie: Vami uvádzaný údaj „6,4%“ nie je údaj za štvrtý kvartál roku 2008 ale údaj za celý rok 2008 pred revíziou , správny údaj po revízii je 6,2%. Správny údaj za štrvrtý kvartál 2008 po revízii je 1,6%.

Z

A

Text bol upravený v zmysle pripomienky.

ŠÚ SR

vlastný materiál 
2/ K bodu 2.1.3 Operačný program Doprava - poslednú vetu „Stavebná produkcia v bežných cenách v mesiaci I.-X. 2009 bola cca 9 488,4 mil. € a počet pracovníkov v stavebníctve bol 184 482 (podľa údajov zverejnených na webovej stránke Štatistického úradu SR), potom produkcia za 12 mesiacov 2009 na 1 pracovné miesto je cca 61 tis. € a zvýšenie alokácie pre OPD o 5,2 mld. € (náklady prerátané bez DPH) by počas štyroch rokov prinieslo pracovné príležitosti pre cca 21 tis. ľudí.“ žiadame nahradiť vetou „Stavebná produkcia v bežných cenách v mesiaci I.-X. 2009 bola cca 4 744,2 mil. € a počet pracovníkov v stavebníctve bol 184 882 (podľa údajov zverejnených na webovej stránke Štatistického úradu SR), potom produkcia za 10 mesiacov 2009 na 1 pracovné miesto je....(v ďalšom texte je nutné opraviť vypočítané údaje vo vzťahu na predchádzajúci text).“. 

Odôvodnenie: Nevyhnutnosť uvádzať správne údaje, ktoré sú zverejnené na webovej stránke Štatistického úradu SR.

Z

A

Text bol zmenený v zmysle pripomienky.

MZ SR

vlastný materiál 
V kapitole 2, podkapitola 2.1.8 Operačný program Zdravotníctvo, strana 10, navrhujeme upraviť % zazmluvnenia finančných prostriedkov určených na OPZ z 42,3 % na 42,4 %.

Z

A

Text bol upravený v zmysle pripomienky.

MZ SR

vlastný materiál 
V kapitole 3. Opatrenia na podporu zamestnanosti s využitím pomoci a podpory z fondov ES, strana 13, tabuľka č. 5 Stav pokroku v implementácii programov navrhujeme upraviť pri OP Zdravotníctvo – Zdroje čerpané: 5,05 %, Zdroje kontrahované: 42,70 % na nasledovné hodnoty - Zdroje čerpané: 5,01 %, Zdroje kontrahované: 42,40 %.

Z

A

Text bol upravený v zmysle pripomienky.

MZ SR

vlastný materiál 
V kapitole 1.2 Disponibilita fondov ES, strana 2, do tabuľky č. 1 Finančné alokácie strategických programových dokumentov doplniť v prvom riadku, druhý stĺpec menu „EUR“.

O

A

Tabuľka bola upravená v zmysle pripomienky.

MZ SR

vlastný materiál 
V kapitole 1.3 Vývoj nezamestnanosti v čase krízy, strana 4, v tabuľke č. 3 Vývoj počtu nezamestnaných vo vybraných sektoroch národného hospodárstva navrhujeme upraviť text v prvom stĺpci „Zdravotníctvo a sociálnych pomoc“ na „Zdravotníctvo a sociálna pomoc“.

O

A

Tabuľka bola upravená v zmysle pripomienky.

MZ SR

vlastný materiál 
V kapitole 2, podkapitola 2.1.5 Operačný program Vzdelávanie (ďalej aj „OP V“) a Operačný program Výskum a vývoj (ďalej aj „OP VaV“), strana 8, navrhujeme nahradiť výraz „zdravotníckeho personálu“ v súlade s platnou legislatívou Slovenskej republiky na „zdravotníckych pracovníkov“

O

A

Text bol upravený v zmysle pripomienky.

MZ SR

vlastný materiál 
V kapitole 3 Opatrenia na podporu zamestnanosti s využitím pomoci a podpory z fondov ES, strana 15, navrhujeme upraviť v súlade so Systémom riadenia ŠF a KF slovo „projekt“ v texte na „zmluvu o poskytnutí NFP“

O

N

Slovo „projekt“ sa na strane 15 nenachádza, v inom tvare sa nachádza vyskloňované v texte 8x.

MPSVR SR | Na obale materiálu a návrhu uznesenia žiadame v položke „Predkladateľ“ zosúladiť poradie predkladateľov. | O | N | Poradie predkladateľov je uvedené v zmysle uznesenia vlády SR č, 777 z 9. novembra 2009. Uvedený materiál je správne uvedený v prílohách predmetného materiálu.
MPSVR SR | V bode B.1. návrhu uznesenia žiadame text „Vykonať navrhované opatrenia v zmysle predloženého materiálu v zmysle termínov uvedených v texte materiálu“ nahradiť nasledujúcim znením: „Zabezpečiť realizáciu prijatých opatrení“. | O | A | Text bol upravený v zmysle pripomienok.
MPSVR SR | V Predkladacej správe, v 1. odseku, v 1. riadku, žiadame slovo „Návrhy“ nahradiť slovom „Návrh“; v 3. odseku, v 1. riadku, slovo „spracovalo“ nahradiť slovom „vypracovalo“ a na konci poslednej vety v 3. odseku, slovo „spôsob“ nahradiť slovom „spôsobom“. | O | A | Text bol upravený v zmysle pripomienok.
MPSVR SR | V Úvode, na str. 1, v 2. odseku v prvej zarážke odporúčame text „Úvodno-analytická časti...“ nahradiť textom „Úvodno-analytická časť...“; v odseku 4 druhú vetu odporúčame upraviť takto „Posledným obdobím kedy bol zaznamenaný rast reálneho hrubého domáceho produktu (ďalej „HDP“), na úrovni 1,6 %, bol štvrtý kvartál roku 2008.“; v odseku 4 v tretej a štvrtej vete odporúčame uviesť prognózu Ministerstva financií SR, nie odhad reálneho HDP uverejneného na internetovej stránke Eurostatu a odporúčame prehodnotiť tvrdenie v poslednej vete, pretože prijatím eura v čase krízy boli znevýhodnení slovenskí exportéri. | O | ČA | Posledná uvedená pripomienka nie je akceptovaná, pri tvorbe materiálu boli použité oficiálne štatistiky, medzi ktoré patrí aj Eurostat.
MPSVR SR | V Časti 1.1., na str. 1, v piatej vete odporúčame text „...stimulovaniu hospodárskeho rastu...“ upraviť takto „...stimulovania hospodárskeho rastu...“. | O | A | Text bol upravený v zmysle pripomienok.
MPSVR SR | V Časti 1.2, na str. 2 ods. 1, v prvej vete odporúčame uviesť, v akých dokumentoch vláda SR identifikovala okruhy opatrení na podporu zamestnanosti prostredníctvom fondov ES. | O | A | Text bol upravený tak, aby z neho jednoznačne vyplynulo, že sa to týka  predloženého materiálu.
MPSVR SR | V Časti 2.1.2, na str. 7, v 1. odseku, v poslednej vete zásadne žiadame uviesť, či ide o očakávaný počet vytvorených a udržaných pracovných miest len v rámci iniciatívy JEREMIE alebo celého OP Životné prostredie. | O | A | Predmetné ustanovenie bolo z textu dokumentu vypustené.
MPSVR SR | V Časti 3, na str. 13, žiadame zmeniť názov na nasledujúce znenie „Opatrenia na účinnejšie využívanie pomoci a podpory z fondov ES na udržateľnosť zamestnanosti a tvorbu nových pracovných miest“. | O | N | Neopodstatnená pripomienka , tretia časť dokumentu je obsahovo zameraná priamo na jednotlivé opatrenia.
MPSVR SR | V Časti 2.1.5., na str. 8, v 8. riadku, žiadame pred slová „podporu udržania zamestnanosti“ vložiť predložku „na“ a v zarážke patriacej pod slová „Navrhované opatrenie na udržanie a zvýšenie zamestnanosti“ žiadame slovo „realizáciu“ nahradiť slovom „realizácii“. | O | A | Text bol upravený v zmysle pripomienky.

MPSVR SR

V Časti 3, bod 6, na str. 21, v bode 6. Zabezpečenie plošného systému monitorovania informácií o počtoch vytvorených pracovných miest zásadne žiadame uviesť spôsob, akým sa budú tieto informácie zverejňovať (v podkladoch sme navrhovali nasledujúci spôsob „Predložiť na rokovanie vlády SR Informáciu o počte pracovných miest, ktoré boli vytvorené a udržané na základe pomoci a podpory z fondov Európskeho spoločenstva v členení podľa sektorov a regiónov vrátane objemu finančných prostriedkov, ktoré boli na ich tvorbu a udržanie použité. Z.: MVRR SR v spolupráci s MH SR, MDPT SR, MŽP SR, MP SR, MPSVR SR, MZ SR, MŠ SR, T.: do 31. marca 2010 a štvrťročne); na str. 22, Navrhované opatrenie, zásadne žiadame za slovami „v programovom období 2007 – 2013“ doplniť slová „so zreteľom na sektory národného hospodárstva a regióny SR“.

O

ČA

Neakceptovaná pripomienka k časti 3, bod 6, str. 21: Vzhľadom na systémovosť navrhovaného opatrenia bude možné generovať údaje o počte vytvorených pracovných miest v ktoromkoľvek momente prostredníctvom ITMS. Vzhľadom na uvedené nepovažujeme za dôležité zavádzať paralelné systémy odpočtovania vytvorených pracovných miest.
Akceptovaná časť pripomienky viažúca sa k str. 22.

MPSVR SR

V Časti 1.3, na str. 4 text, odsek 3 opisne charakterizuje vývoj počtu evidovaných uchádzačov uvoľnených z organizačných dôvodov. Odporúčame k tejto časti textu doplniť aj tabuľku a zdroj, obdobne odporúčame doplniť tabuľku a zdroj aj k textu odseku 4 na str. 4. ; pri hodnotení vývoja nezamestnanosti odporúčame uvádzať, či ide o nezamestnanosť podľa metodiky výberového zisťovania pracovných síl alebo o evidovanú nezamestnanosť a taktiež obdobie k akému sa jednotlivé hodnoty vzťahujú; na str. 3, v 1. odseku, v prvej vete odporúčame namiesto konkrétneho dátumu 1. 1. 2009 uviesť obdobie „...od začiatku roku 2009...“; na str. 4, v 5 odseku, v poslednej vete odporúčame porovnať indexy vývoja zamestnanosti vo vybraných odvetviach na úrovni krajov, nie za celú SR; na str. 5 v názve tabuľky č. 4 odporúčame uviesť, že ide o index zamestnanosti vo vybraných sektoroch hospodárstva, v 2. odseku 2 odporúčame uviesť zdroj, z ktorého vychádzajú tvrdenia v posledných dvoch vetách; v 3. odseku odporúčame vysvetliť, čo je to Európsky regionálny inovačný index a v 4. odseku tendencie v prvej vete odporúčame podložiť konkrétnymi číslami.

O

ČA

V kontexte dokumentu nie sú uvedené údaje relevantné.
Akceptovaná časť týkajúca sa Európskeho regionálneho inovačného indexu, a údaj o „vo vybraných sektoroch hospodárstva“.

MPSVR SR | V Časti 1.3, na str. 4, v poslednom odseku pred Tabuľkou č. 3, v 3. riadku, zásadne žiadame slová „uchádzačov uvoľnených“ nahradiť slovami „uchádzačov o zamestnanie uvoľnených“ a v Tabuľke č. 3 v predposlednom riadku, slovo „sociálnych“ nahradiť slovom „sociálna“. | O | A | Text upravený v zmysle pripomienok už na základe pripomienky MZ SR.
MPSVR SR | V Časti 2. pri jednotlivých operačných programoch (Regionálny OP, OP Životné prostredie, OP Konkurencieschopnosť a hospodársky rast, OP Bratislavský kraj, OP Rybné hospodárstvo SR 2007-2013 a Program rozvoja vidieka SR 2007-2013) zásadne žiadame uviesť obdobie, v ktorom sa plánuje vytvoriť alebo udržať daný počet pracovných miest. | O | A | Text bol upravený v zmysle pripomienky.
MPSVR SR | V Časti 3, na str. 14, v 5. odseku odporúčame text „K opatreniam z najväčším možným vplyvom...“ nahradiť textom „K opatreniam s najväčším možným vplyvom...“., na str. 15, štvrtá zarážka, žiadame doplniť v úvodnej vete predmet monitorovania a pod nadpisom Prehodnotenie priorít programov a ich finančných alokácií v druhej vete odporúčame za slová „...vo vzťahu k súčasným potrebám...“ vložiť text „...i dlhodobejším prioritám...“ - podotýkame, že pri prehodnocovaní jednotlivých opatrení je potrebné brať do úvahy aj smerovanie Stratégie EÚ do roku 2020; na str. 17, bod 2, v 1. riadku druhého odseku, odporúčame vzhľadom na termín predkladania materiálu skontrolovať správnosť uvedeného dátumu (v materiáli sa uvádza dátum 31.1.2009), resp. aktualizovať dátum a uviesť aj konkrétny počet veľkých projektov v realizačnej fáze z celkového počtu týchto projektov; na str. 19, bod 4, štvrtý odsek, odporúčame vzhľadom na prehľadnosť plnenia jednotlivých opatrení zadefinovaných v časti 1 až 6 upraviť číslovanie opatrení nasledovne: 1.1; 1.2; 2.1; 3.1 atď. Zároveň odporúčame, aby všetky navrhované opatrenia v tejto časti začínali veľkým písmenom. | O | ČA | V kontexte dokumentu nie je údaj, týkajúci sa konkrétneho počtu veľkých projektov v realizačnej fáze z celkového počtu týchto projektov relevantný.
MPSVR SR | V Časti 2.1.3, na str. 8 odporúčame prehodnotiť tvrdenie v poslednej vete. Podľa nášho názoru počet vytvorených pracovných príležitostí v stavebníctve bude závisieť hlavne od projektov, ktoré sa budú v danom období realizovať. | O | A | Prehodnotené na návrh ŠÚ SR.
MPSVR SR | V Tabuľke 5. v Časti 3, na str. 13, žiadame preveriť viazané zdroje vyjadrené údajom „123,14%“ v OP Bratislavský kraj. | O | A | Prepočet podľa vzorca pod tabuľkou je správny.
MPSVR SR | V Časti 2.1.6, na str. 9, v poslednom riadku štvrtej zarážky žiadame vypustiť slovo „sa“. | O | A | Text bol upravený v zmysle pripomienky.
MPSVR SR | V Časti 2.1.7, na str. 9, v 8. riadku, žiadame slová „zákon NR SR č. 5/2004 Z. z. o službách zamestnanosti v znení neskorších predpisov“ nahradiť slovami „zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov“, v prvom riadku pod textom „Navrhované opatrenia na udržanie a zvýšenie zamestnanosti“ žiadame slovo „bol“ nahradiť slovom „bolo“ a v poslednom riadku, v prvej zarážke tohto textu, vypustiť slovo „najmenej“. | O | A | Text bol upravený v zmysle pripomienky.
MPSVR SR | V Časti 2.1.7, na str. 10, zásadne žiadame za druhou zarážkou doplniť tretiu zarážku v nasledujúcom znení „V gescii Ministerstva výstavby a regionálneho rozvoja SR a Ministerstva hospodárstva SR zaviesť systém „Regionálnych programov rastu“ na krajskej úrovni ako nástroj riadenia a koordinácie činnosti partnerstiev na miestnej úrovni, prostredníctvom ktorých budú samosprávne kraje poverené vytvárať stratégie regionálneho rozvoja a stratégie rozvoja regionálnej zamestnanosti v spolupráci s „miestnymi partnerstvami“ vytváranými medzi úradmi práce, sociálnych vecí a rodiny, obvodnými úradmi, miestnou územnou samosprávou, univerzitami a strednými odbornými školami, regionálnymi obchodnými a profesijnými komorami, bankami a ďalšími partnermi zo súkromného sektora. | O | N | V kontexte dokumentu nie je predmetný návrh relevantný, nakoľko dokument je zameraný na účinnejšie využívanie pomoci a podpory z fondov ES.

SPPK

k bodu 2,2 
V texte žiadame doplniť: 
Vytvorenie alebo udržanie existujúceho pracovného miesta bude zásadnou podmienkou pre získanie....... 

Odôvodnenie: 
Na zmiernenie dopadov globálnej finančnej krízy a hospodárskej krízy na zamestnanosť je pespektívnejšie udržať pracovné miesta ako vytvárať nové.

Z

A

Text bol zapracovaný v zmysle pripomienky.

ÚNMS SR

Všeobecne 
Predkladateľovi navrhujeme v celom texte zmeniť znenie legislatívnej skratky z "ďalej aj" na "ďalej len", z dôvodu zosúladenia navrhovaného textu s bodom 8 prílohy č. 2 Legislatívnych pravidiel vlády SR.

O

A

Text bol zapracovaný v zmysle pripomienky.

ÚNMS SR

1. strana, 1. Úvod 
Navrhujeme nahradiť slovné spojenie "Úvodno-analitická časti" slovným spojením "Úvodno-analytická časť". 
Odôvodnenie: Ide o gramatickú pripomienku.

O

A

Text bol zapracovaný v zmysle pripomienky.

ÚNMS SR

Bod 2.1.1 Regionálny operačný program 
Predkladateľovi navrhujeme v poslednej vete druhého odseku pred legislatívnou skratkou "NFP" uviesť jej plné znenie, nakoľko sa táto skratka v texte používa prvý krát.

O

A

Text bol zapracovaný v zmysle pripomienky.

ÚNMS SR

Bod 2.1.3 Operačný program Doprava 
Pred skratkou "FIDICu" ako aj pred skratkou "RO" predkladateľovi navrhujeme uviesť ich celé znenie, nakoľko sa tieto skratky v texte používajú prvý krát.

O

A

Text bol zapracovaný v zmysle pripomienky.

ÚNMS SR

Bod 2.1.4 Operačný program Informatizácia spoločnosti 
Predkladateľovi navrhujeme v druhej vete pred skratkou "IKT" uviesť jej celé znenie, nakoľko sa táto skratka v texte používa prvý krát.

O

A

Text bol zapracovanýv zmysle pripomienky.

ÚNMS SR

Bod 2.1.5 Operačný program Vzdelávanie a Operačný program Výskum a vývoj 
Predkladateľovi navrhujeme nahradiť slovné spojenie "podporu udržania zamestnanosti a tvorbu" slovným spojením "podpory udržania zamestnanosti a tvorby" prípadne iným gramaticky vhodným spojením. 
Odôvodnenie: Ide o gramatickú pripomienku.

O

A

Text bol zmenený už na základe pripomienky MPSVaR.

ÚNMS SR

Bod 2.1.6 Operačný program Konkurencieschopnosť a hospodársky rast, navrhované opatrenie na udržanie a zvýšenie nezamestanosti 
Predkladateľovi navrhujeme nahradiť v prvom bode navrhovaných opatrení slovo "zvýšenie" slovom zvýšením". 
Odôvodnenie: ide o gramatickú pripomienku.

O

N

Z pohľadu predkladateľa je toto predložené znenie gramaticky správne.

ÚNMS SR

Bod. 2.1.7 Operačný program Zamestanosť a sociálna inklúzia, Navrhované opatrenia na udržanie a zvýšenie zamestnanosti 
Predkladateľovi navrhujeme v prvej vete nahradiť slovo "plnenie" slovom "plnené". 
Odôvodnenie: ide o gramatickú pripomienku.

O

N

Text už bol upravený v zmysle pripomienky MPSVR SR.

MH SR

k vlastnému materiálu - kapitola 3. Opatrenia na podporu zamestnanosti s využitím pomoci a podpory z fondov ES, strana 21, bod 5. Využitie zálohových platieb/predfinancovania aj pre prijímateľov zo súkromného sektora: 
Žiadame vypustiť celý text bodu 5, vrátane navrhovaného opatrenia a termínu jeho vykonania. 
Vzhľadom na riziká, uvádzané v samotnom materiáli „Analýza možností úpravy Systému finančného riadenia štrukturálnych fondov a Kohézneho fondu na programové obdobie 2007-2013“, keď pri nezúčtovaní poskytnutých finančných prostriedkov najmä dôsledkom toho, že nebudú z účtu žiadateľa uhradené finančné prostriedky dodávateľovi, môže dôjsť k vzniku neoprávnených (a súčasne aj nevymožiteľných ) výdavkov, a vzhľadom na konštatovanie uvádzané v materiáli, že „všetky dôsledky bude znášať rozpočtová kapitola, v rámci ktorej je zriadený riadiaci orgán“, bolo Ministerstvu financií SR zaslané stanovisko, že zásadne nesúhlasíme s rozšírením predfinancovania aj na subjekty súkromného sektora. 
Zásadná pripomienka Ministerstva hospodárstva SR nebola akceptovaná s tým, že priamo v schválenom materiáli platnom k 30. 4. 2009 je uvedené v rámci vyhodnotenia pripomienkového konania, že: “Riadiaci orgán je kompetentný rozhodnúť o aplikovaní navrhovaných zmien“. 
V súčasnosti teda systém finančného riadenia, umožňuje zvoliť si alternatívu, za ktorej aplikáciu, v prípade vzniknutých problémov, bude niesť plnú zodpovednosť riadiaci orgán a všetky negatívne finančné dopady bude znášať rozpočtová kapitola, v rámci ktorej je zriadený riadiaci orgán. 
V rámci implementácie Operačného programu Konkurencieschopnosť a hospodársky rast (ďalej len „OP KaHR“) nepredpokladáme nedostatok žiadateľov a preto nevidíme v prípade OP KaHR, najmä vzhľadom na vysoké riziká, uvádzané aj samotným Ministerstvom financií SR, dôvod na zavedenie používania predfinancovania pre subjekty súkromného sektora. 
Pokiaľ Ministerstvo financií SR dalo riadiacemu orgánu možnosť rozhodnúť o prijatí, resp. neprijatí navrhovaných zmien, predpokladáme, že táto právomoc nie je len formálna a že Ministerstvo hospodárstva SR má aj reálne možnosť rozhodnúť bez toho, aby bolo potrebné špeciálne zdôvodňovať, resp. presadzovať takéto rozhodnutie. 
Aj keď v čase finančnej krízy vítame všetky možnosti zvýšenej podpory podnikateľského prostredia, je treba mať súčasne na zreteli, že táto podpora – práve kvôli finančnej kríze - musí mať taký charakter, aby neprinášala zvýšené riziká pre financie rozpočtovej kapitoly Ministerstva hospodárstva SR.

Z

A

Text bol zmenený na základe rozporového konania.

MF SR | 1. Materiál v časti 2. „ANALÝZA MOŽNOSTÍ JEDNOTLIVÝCH PROGRAMOV V SÚVISLOSTI S PODPOROU ZAMESTNANOSTI“ vo viacerých prípadoch navrhuje ako opatrenie na zvýšenie čerpania a tvorbu nových pracovných miest navýšenie množstva alokovaných prostriedkov na operačný program, resp. otvorenie operačného programu s cieľom prehodnotiť jeho zameranie. Upozorňujeme, že v prípade takéhoto kroku je potrebné dôkladne zvážiť takúto potrebu, pretože by v značnej miere ovplyvnil a spomalil čerpanie a implementáciu operačného programu, keďže na jeho realizáciu je potrebné nové rozhodnutie Európskej komisie (ďalej aj „EK“) k operačnému programu, ako aj k Národnému strategickému referenčnému rámcu. Zároveň upozorňujeme, že v rámci záznamu (č. 1305/2010-BESM1) z rokovania stáleho predstaviteľa Slovenskej republiky (ďalej aj „SR“) pri EÚ s riaditeľom DG REGIO N. Martynom dňa 15. 01. 2010 v Bruseli, N. Martyn zdôraznil, že podklad SR do strategickej správy EK deklaruje, že nebude potrebné meniť operačné programy v nadväznosti na krízu. Z uvedeného vyplýva, že ide o dve rozporuplné stanoviská SR k prehodnoteniu programov 2007 - 2013. Zásadná pripomienka; | Z | A | Text bol zmenený na základe rozporového konania.
MF SR | 2. z niektorých opatrení navrhovaných v materiáli, napr. opatrenia na posilnenie administratívnych kapacít riadiacich orgánov a koordinátorov horizontálnych priorít - vytvorenie a zavedenie systému vzdelávania zamestnancov, zavedenie motivačných prvkov za vykonanú prácu s cieľom znížiť fluktuáciu zamestnancov (str. 15), zabezpečenie plošného systému monitorovania informácií o počtoch vytvorených pracovných miest (str. 21), je možné predpokladať finančné dôsledky na rozpočet verejnej správy. Zásadne žiadame výdavky súvisiace s realizáciou navrhovaných opatrení zabezpečiť v rámci schválených limitov dotknutých kapitol štátneho rozpočtu na príslušný rozpočtový rok, t.j. bez zvýšených požiadaviek na rozpočet verejnej správy, čo je potrebné jednoznačne uviesť v doložke vplyvov. Zásadná pripomienka; | Z | A | Doložka vplyvov už obsahuje ustanovenie týkajúce sa toho, že predkladaný materiál nemá vplyv na štátny rozpočte a v zmysle zásady a maiori ad minus  sa teda týka aj všetkých jeho jednotlivých častí.

MF SR

3. na str. 7, v časti 2.1.2 Operačný program Životné prostredie, sú navrhované opatrenia na udržanie a zvýšenie zamestnanosti pre OP Životné prostredie formulované len všeobecne, preto navrhujeme uviesť čiastkové kroky, ktoré riadiaci orgán podnikne za účelom dosiahnutia nižšie uvedených cieľov, resp. doplniť oblasť implementácie projektov, v ktorej sa budú realizovať: 
• zvýšenie efektívnosti čerpania finančných prostriedkov už schválených projektov OP ŽP; 
• zabezpečenie nakontrahovania zostávajúcich finančných prostriedkov s dôrazom na projekty vytvárajúce podmienky pre vznik alebo udržanie pracovných miest (najmä v oblasti odpadového hospodárstva); 
• úspešné zahájenie návratného financovania projektov prostredníctvom iniciatívy JEREMIE. 
Uvedené navrhujeme za účelom skonkrétnenia postupu riadiaceho orgánu a merateľnosti dosiahnutých výstupov;

O

N

Uvedená časť bola v tomto obsahovom znení navrhnutá riadiacim orgánom.

MF SR

4. na str. 8, v časti 2.1.3 Operačný program Doprava, navrhované opatrenie na udržanie a zvýšenie zamestnanosti pre OP Doprava nie je presné: 
• navýšenie množstva alokovaných prostriedkov na operačný program. 
Navrhujeme doplniť, odkiaľ, v akej sume by sa malo navýšenie realizovať, špecifikovať dopad, resp. doplniť iné spôsoby udržania a zvýšenia zamestnanosti. Uvedené navrhujeme z dôvodu zrozumiteľnosti definovaného opatrenia;

O

N

Uvedená časť bola v tomto obsahovom znení navrhnutá riadiacim orgánom.

MF SR | 5. na str. 8, v časti 2.1.4. Operačný program Informatizácia spoločnosti, žiadame nahradiť znenie textu: “Do roku 2015 sa plánuje vytvoriť 1879 pracovných miest na….” znením v zmysle schváleného Operačného programu Informatizácia spoločnosti, ktorý uvádza počet vytvorených pracovných miest 1800. Zásadná pripomienka; | Z | A | Text bol prepracovaný v zmysle pripomienky.

MF SR

6. na str. 9, v časti 2.1.6 Operačný program Konkurencieschopnosť a hospodársky rast, nasledovné navrhované opatrenie na udržanie a zvýšenie zamestnanosti pre OP Konkurencieschopnosť a hospodársky rast nemožno považovať za opatrenie, ale za konštatovanie: 
• v období hospodárskej a finančnej krízy a zhoršenej finančnej situácie v podnikoch by bolo prospešné, keby bankový sektor vytváral vo vyššej miere podmienky pre podporu podnikania pri poskytovaní úverov a prispôsobovaní úrokových sadzieb, a to aj pre projekty spolufinancované zo štrukturálnych fondov (komplikovaný prístup žiadateľov o NFP k úverovým zdrojom). 
Na základe vyššie uvedeného navrhujeme toto konštatovanie preformulovať na opatrenie, resp. z časti navrhované opatrenia úplne vypustiť;

O

A

Text bol zapracovaný v zmysle pripomienky.

MF SR | 7. str. 10, v odstavci s nadpisom „Navrhované opatrenia na udržanie a zvýšenie zamestnanosti“, žiadame v 2. odseku, v 1. odrážke nahradiť pojem "programovacieho" pojmom "programového"; | O | A | Text bol zapracovaný v zmysle pripomienky.
MF SR | 8. str. 13, tab. č. 5 „Stav pokroku v implementácii programov“, žiadame v názve tabuľky uviesť dátum, ku ktorému sú údaje v tabuľke uvedené; | O | A | Text bol zapracovaný v zmysle pripomienky.
MF SR | 9. v časti 3. „OPATRENIA NA PODPORU ZAMESTNANOSTI S VYUŽITÍM POMOCI A PODPORY Z FONDOV ES“, v opatreniach č. 1 a č. 6 navrhujeme ako zodpovedné subjekty spolu s riadiacim orgánmi uviesť aj sprostredkovateľské orgány pod riadiacim orgánom; | O | N | SORO sú len splnomocnené od RO, t.j. ak zaväzujeme RO, je to v ich gescii a na uvážení RO zaviazať tým aj SORO, nakoľko zodpovednými vo vzťahu k predkladanému materiálu sú RO.
MF SR | 10. na str. 20, v časti A. Implementácia iniciatívy JEREMIE, v druhom odseku, za znenie tretej vety „Táto nová spoločnosť spolu s EIF bude tvoriť holdingový fond, prostredníctvom ktorého sa budú implementovať nástroje finančného inžinierstva v rámci iniciatívy JEREMIE v SR.“ žiadame doplniť nasledovnú vetu: „EIF ako manažér holdingového fondu podpísal v októbri 2009 zmluvy o financovaní v celkovom objeme 68 mil EUR, pričom cieľová hodnota pre objem holdingového fondu je 100 mil EUR. “; | O | A | Text bol prepracovaný v zmysle pripomienky.

MF SR

11. na str. 20, v časti A. Implementácia iniciatívy JEREMIE, v treťom odseku, v časti „K podstatným výhodám iniciatívy JEREMIE patrí:“, žiadame pod uvedené pododrážky doplniť nasledovné: 
- „princíp revolvingu, teda návratnosti poskytnutej pomoci poskytuje základ pre dlhodobú udržateľnosť schémy podpory MSP; 
- možnosť kombinácie súkromných a verejných zdrojov, takzvaný „leverage effect“, ktorý znásobí celkový objem zdrojov určených na podporu MSP, čím sa zväčší finálny dopad schémy na trh;

O

A

Text bol prepracovaný v zmysle pripomienky.

MF SR | 12. na str. 21, v bode 5. „Využitie zálohových platieb / predfinancovania aj pre prijímateľov zo súkromného sektora“ žiadame uviesť vysvetlenie k poslednej odrážke, kde sa ako výhoda uvádza „nižší počet nezrovnalostí s finančným dopadom vykázaným EK pri poskytovaní zálohovej platby týmto prijímateľom, z dôvodu, že nezúčtovanie týchto zálohových platieb má negatívny vplyv na štátny rozpočet. Vzhľadom na uvedené žiadame túto odrážku preformulovať. | O | A | Uvedené znenie bolo odstránené už na základe pripomienok Ministerstva školstva SR.

MŽP SR

Vlastný materiál - v časti 3., v rámci opatrenia 4. Zvýšenie podpory malých a stredných podnikateľov na strane č. 21 
Vo vlastnom materiáli v časti 3., v rámci opatrenia 4. Zvýšenie podpory malých a stredných podnikateľov na strane č. 21 žiadame nahradiť text navrhovaných opatrení č. 1 a č. 2 nasledovným textom: 

„Navrhované opatrenie č. 1: Zabezpečiť plnenie úloh v rámci implementácie Iniciatívy JEREMIE v SR vo vzťahu k OPŽP v zmysle príslušných úloh vyplývajúcich z uznesenia vlády SR č. 752/2009. 
Vykonajú: Riadiaci orgán operačného programu Životné prostredie v spolupráci s MF SR. 
Termín: v súlade s termínmi stanovenými uznesením vlády SR č. 752/2009.“ 

Zdôvodnenie: Úlohy Ministerstva životného prostredia SR ako Riadiaceho orgánu pre Operačný program životné prostredie v rámci implementácie Iniciatívy JEREMIE sú stanovené uznesením vlády SR č. 752/2009. Vyššie uvedenou zmenou sa predíde duplicite navrhovaných opatrení s úlohami uvedenými v predmetnom uznesení vlády SR a zároveň sa zabezpečí súlad oboch materiálov.

Z

A

Text bol  zmenený v zmysle pripomienky.

ÚV

Z hľadiska technických a jazykových úprav uplatňujeme k materiálu tieto pripomienky:
Návrh uznesenia:
A.1., 3. r.: za „miest“ doplniť bodkočiarku
B.1.: za „materiálu“ doplniť bodku

I.	Predkladacia správa– chýba. Podľa Metodického pokynu na príprava predkladanie materiálov na rokovanie vlády SR (bod 2., časť 2.1., ods. (1)) je povinnou časťou materiálu.

II.	Materiál:
      Podľa Metodického pokynu na prípravu a predkladanie materiálov na rokovanie vlády SR    
      (bod 2.4., ods. (2), 8. zar.) na zdôrazňovanie nemožno používať verzály.
      str. 1, ods. 1, 5. r.: „dopadov“ nahradiť „dosahov“ – aj vo všetkých ďalších prípadoch a 
                                    gramatických pádoch, keď nejde o fyzický dopad
                ods. 4, 1. r.: „obdobím kedy“ nahradiť „obdobím, keď“
                            2. r.: „Hrubého“ nahradiť „hrubého“
                            4. r.: „2%“ nahradiť „2 %“ – podobne písať všetky ďalšie výrazy tohto typu
                            5. r.: „Jedná sa“ nahradiť „Ide“
                            8. r.: „nakoľko“ nahradiť „keďže“
                            9. r.: „Euro“ nahradiť „euro“
                                    „Eura“ nahradiť „eura“
                1.1., 12. r.: „za účelom“ nahradiť „s cieľom“
str. 2, ods. 1, 3. r.: „k ochrane a tvorbe“ nahradiť „na ochranu a tvorbu“
                     6. r.: medzi slová „zaťaženia podpora“ vložiť čiarku
                     7. r.: „EÚ vyplývajúce“ nahradiť „EÚ, vyplývajúce“
         ods. 2, 4. r.: „začala“ nahradiť „sa začala“
                    5. r.: medzi slová „vzájomne čo“ vložiť čiarku
         1.2, ods. 3, 2. r.: „€“ nahradiť „Eur“ – aj vo všetkých ďalších prípadoch v takomto 
                                    kontexte
                                    „Tabuľka“ nahradiť „tabuľka“ – aj vo všetkých ďalších prípadoch a
                                    gramatických pádoch
                ods. 1 po tab., 1, 1. r.: „2007-2013“ nahradiť „2007 – 2013“ – podobne písať 
                                                    všetky ďalšie výrazy tohto typu
str. 3, ods. 1, 1. r.: medzi slová „materiálu bolo“ vložiť čiarku
                     4. r.: medzi slová „opatrení je“ vložiť čiarku
                     11. r.: „dokumentov a teda“ nahradiť „dokumentov, a teda“
                                – technicky upraviť medzery v riadku
          ods. 2, 2. r.: medzi slová „dosiahnuť je“ vložiť čiarku
                     4. r.: medzi slová „materiál sú“ vložiť čiarku
          ods. 3, 1. r.: „Dopad“ nahradiť „Dosah“ – aj vo všetkých ďalších prípadoch a 
                              gramatických pádoch, keď nejde o fyzický dopad
                      5. r.: „s priamym alebo“ nahradiť „s priamym, alebo“
          1.3. ods. 1. 1. r.: „1.1.2009“ nahradiť „1. 1. 2009“ – podobne písať aj všetky ďalšie 
                                     dátumy 
                 ods. 2, 1. r.: „o tom ako“ nahradiť „o tom, ako“
str. 4, ods. 3, 1. r.. medzi slová „viac než“ vložiť čiarku
1. r. po ods. 3: „č.3“ nahradiť „č. 3“ – podobne písať všetky ďalšie výrazy tohto 
                        typu
ods. 1 po tab. 3, 6. r.: „21-29“ nahradiť „21 – 29“
ods. 2 po tab. 3, 1. r.: za „krajov“ vložiť čiarku
str. 5, ods. 1, 2. r.: za „silnejšie“ vložiť čiarku
                      3. r.: medzi slová „dopytu než“ vložiť čiarku
                      7. r.: „Jedná sa“ nahradiť „Ide“
                               medzi slová „regióny kde“ vložiť čiarku
          ods. 2, 4. r.: „Západné“ nahradiť „západné“
          ods. 3, 5. r.: „Východné“ nahradiť „východné“
str. 6, 2., ods. 1, 4. r.: „na základe ktorej“ nahradiť „na ktorej základe“
          2.1: „2007-2013“ nahradiť „2007 – 2013“ – podobne písať aj všetky ďalšie výrazy 
                 tohto typu
          2.1.1, ods. 1, 8. r.: „pod.).“ nahradiť „pod.)“ – aj vo všetkých ďalších prípadoch
                    ods. 3, 6. r.: „2007-“ nahradiť „2007 –“
str. 7, ods. 2, 2. r.: „15-20%“ nahradiť „15 – 20 %“
          2.1.2, ods. 1, 10. r.: „nakoľko“ nahradiť „keďže“
                                15. r. – technicky upraviť (medzera)
                    ods. 2, 3. zar.: „zahájenia“ nahradiť „začatia“
                               4. zar.: „zahájenie“ nahradiť „začatie“
          2.1.3, ods. 1, 11. r.: „v dôsledku ktorej“ nahradiť „v ktorej dôsledku“
str. 8, ods. 1, 1. r.: „FIDICu“ nahradiť „FIDIC-u“
                      6. r.: „Prijímateľov“ nahradiť „prijímateľov“ – aj vo všetkých ďalších 
                              prípadoch a gramatických pádoch
                      9. r.: „I.-X.“ nahradiť „I. – X.“
          ods. 2, 2. r.: „navýšenie“ nahradiť „zvýšenie“
          2.1.4, ods. 1, 11. r.: za „systému“ doplniť čiarku
str. 9, ods. 2, 4. zar., 3. r.: „parkoch sa“ nahradiť „parkoch“
                                          „miesta.“ nahradiť „miesta“
                     5. zar., 3. r.: medzi slovami „podnikoch, vrátane“ vynechať čiarku
          2.1.7, ods. 1, 3. r.: „cieľ a to“ nahradiť „cieľ, a to“
                               5. r.: „Pracovnej“ nahradiť „pracovnej“
str. 10, ods. 1, 1. r.: medzi slová „využíva sú“ vložiť čiarku
            2.1.8, ods. 1, 2. r.: medzi slovami „veku, prostredníctvom“ vynechať čiarku
                                 12. r.: „nakoľko“ nahradiť „keďže“
                                 15. r.: detto
                                 17. r.: „dopadových“ nahradiť „dosahových“ – aj vo všetkých ďalších 
                                            prípadoch a gramatických tvaroch
                                 18. r.: „nakoľko“ nahradiť „keďže“
str. 11, 2.2, ods. 1, 1. r.: „2013 schváleného“ nahradiť „2013, schváleného“
                              10. r.: „v zmysle ktorého“ nahradiť v ktorého zmysle“
                   ods. 2, 1. r.: „otvorením a to“ nahradiť „otvorením, a to“
            2.3, ods. 1, 1. r.: medzi slovami „regiónu, bude“ vynechať čiarku
str. 13, 3., 1., 3. r.: „viď“ nahradiť „pozri“ – aj vo všetkých ďalších prípadoch
str. 14, pozn. č. 2, 1. r.: „Operačný“ nahradiť „operačný“ – aj vo všetkých ďalších 
                                      prípadoch a gramatických pádoch
                              4. r.: „Vzhľadom k finančnému“ nahradiť „Vzhľadom na finančný“
                              5. r.: „fyzickému pokroku“ nahradiť „fyzický pokrok“
                                      „dosiahnutému“ nahradiť „dosiahnutý“
            ods. 4 po tab., 3. r.: „viďTabuľka“ nahradiť „pozri tabuľka“
            ods. 5 po tab., 1. zar., 3. r.: „zadefinovania“ nahradiť „definovania“
str. 15, 1. zar., 4. r.: „tak“ nahradiť „také“
            3. zar., 4. r.: „Rozhodnutia“ nahradiť „rozhodnutia“
            4. zar., 7. r.: „projektov napr.“ nahradiť „projektov, napr.“
                        8. r.: medzi slová „vedomí aké“ vložiť čiarku
            5. zar., 5. r.: „zabezpečenia“ nahradiť „zabezpečenie“
str. 16, ods. 2, 4. r.: za „miere“ doplniť čiarku
                        2. zar., 2. r.: „zamestnateľnosť resp.“ nahradiť „zamestnateľnosť, resp.“ 
            ods. 5, 10. r.: „t.j.“ nahradiť „t. j.“ – aj vo všetkých ďalších prípadoch
str. 17, ods. 3, 3. r.: „viď Tabuľka“ nahradiť „pozri tabuľka“ – aj vo všetkých ďalších
                                prípadoch
            2., ods. 1, 1. r.. „Nariadenia“ nahradiť „nariadenia“
                             2. r.: „EUR“ nahradiť „Eur“ – aj vo všetkých ďalších prípadoch v 
                                     takomto kontexte
str. 18, ods. 1, 1. r.: „sociálno – ekonomickým“ nahradiť „sociálno-ekonomickým“
            ods. 2, 4. r.: medzi slovami „projekt, alebo“
            ods. 3, 5. r.: „navýšila“ nahradiť „zväčšila“
                        6. r.: „výsledkom čoho“ nahradiť „čoho výsledkom“
            3., ods. 1, 4. r.: „hodnotenia a teda“ nahradiť „hodnotenia, a teda“
                 ods. 2, 7. r.: „územné, a pod.).“ nahradiť „územné a pod.)
                 ods. 3, 2. r.: „zadefinovania“ nahradiť „definovania“
str. 19, ods. 2, 5. r.: „pod..“ nahradiť „pod.“
            4., ods. 2, 4./5. r.: „v poslednej dobe“ nahradiť „v poslednom čase“
                 ods. 4, B., 2. r.: za „krízy“ doplniť bodku
str. 20, A., ods. 1, 4. r.: „pri využití ktorej“ nahradiť „pri ktorej využití“
                  ods. 2, 3. r.: „s.r.o..“ nahradiť „s. r. o.“
                              4. r.: „prostredníctvom ktorého“ nahradiť „ktorého prostredníctvom“
                              8. r.: „fondov a preto“ nahradiť „fondov, a preto“
            B., ods. 2, 5. r.: za „bankou“ doplniť „a“
str. 21, ods. 2, 3. r.: „Dodatku“ nahradiť „dodatku“
            5., ods. 1, 3. r.: „za účelom“ nahradiť „s cieľom“
                             4. r.: „Analýzy“ nahradiť „analýzy“
                 ods. 3, 1. r.: „reflektovali resp.“ nahradiť „reflektovali, resp.“
            6., ods. 1, 3. r.: „na základe ktorej“ nahradiť „na ktorej základe“
str. 22, ods. 1, 1. r.: medzi slová „programov poskytujú“ vložiť čiarku
            ods. 2, 7. r.: medzi slová „zamestnanosti by“ vložiť čiarku
            ods. 3, 3. r.: „prostredníctvom ktorých“ nahradiť „ktorých prostredníctvom“
            ods. 4,, 2. r.: za „projektu“ doplniť čiarku.

O

A

Text bol zmenený v zmysle pripomienky.

NBS

1. Doložka vplyvov: 
Navrhujeme upraviť Doložku vplyvov, nakoľko podľa nášho názoru bude mať predložený materiál dopad na verejné financie, zamestnanosť a podnikateľské prostredie. Jeho schválením sa budú iniciovať ďalšie opatrenia vlády SR na urýchlenie čerpania prostriedkov EÚ spolu s kofinancovaním zo ŠR; stimulovať rast zamestnanosti a rozvoj podnikateľského prostredia. 

2. Str. 1, ods. 4: 
„Posledným obdobím, kedy bol zaznamenaný rast HDP na úrovni 6,4%, bol štvrtý kvartál roku 2008.“ Navrhujeme upraviť znenie, nakoľko HDP za 4Q2008 bol 1,6% a za rok 2008 6,2%. 

3. Str. 4, ods. 3: 
„Medziročný nárast nezamestnanosti v SR je 3,5%, .....“ Navrhujeme doplniť slovo „miery“ nezamestnanosti. 

4. Str. 4, ods. 4: 
„Z pohľadu najvyššej dosiahnutej úrovne vzdelania sú najviac ohrozenou skupinou osoby s úplným stredným vzdelaním s maturitou (rast 105%), vyšším vzdelaním (rast 96%) a s vysokoškolským vzdelaním (rast 90%).“ Nie je jasné o aký rast ide. 

Nezamestnaní podľa vzdelania 
(medziročná zmena v %) 2009 Q3 
Stupeň vzdelania spolu 12 
1 Základné 11 
2 Učňovské bez maturity 5 
3 Stredné bez maturity 13 
4 Učňovské s maturitou -1 
5 Úplné stredné všeobecné 11 
6 Úplné stredné odborné 20 
7 Vyššie odborné 18 
8 Vysokoškolské - 1. stupeň 111 
9 Vysokoškolské - 2. stupeň 48 
10 Vysokoškolské - 3. stupeň 50 
zdroj ŠÚSR 

5. Str. 8, ods. 1: 
„Stavebná produkcia v bežných cenách v mesiaci I.-X. 2009 bola cca 9 488,4 mil. Eur. ... „ 
Navrhujeme opraviť údaj, nakoľko stavebná produkcia v bežných cenách v uvedenom období bola podľa údajov ŠÚ SR 4 744,2 mil. Eur. 

6. Str.11 
Navrhujeme uviesť obsiahlejšie analýzu stavu v OP Rybné hospodárstvo. K tomu prispôsobiť v zrozumiteľnej forme nadväzujúce navrhované opatrenie. 

7. Str.11 
Navrhujeme uviesť návrh opatrení v rámci Programu rozvoja vidieka. 

8. Str. 13, tab. č. 5: 
Nie je jasné k akému obdobiu sú uvedené údaje, pričom údaje za čerpanie nie sú v súlade s naposledy zverejnenými údajmi MFSR o čerpaní ŠF a KF k 31.12.2009

O

ČA

Ustanovenia, týkajúce sa jednotlivých operačných programov sú od RO.